REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj: 02-104-20

10. februar 2020. godine

B e o g r a d

Odbor za kulturu i informisanje je na 37. sednici, održanoj 10. februara 2020. godine, na osnovu člana 60. Poslovnika Narodne skupštine i člana 9. stav 1. tač. 2) i 4) Zakona o elektronskim medijima (u daljem tekstu Zakon), a u skladu sa članom 10. stav 5. Zakona, utvrdio listu kandidata za člana Saveta Regulatornog tela za eletronske medije (u daljem tekstu: Savet Regulatora), kao i listu organizacija koje zajedno čine jedinstvenog ovlašćenog predlagača, a koje su predložili sledeći ovlašćeni predlagači:

* nadležni odbor Skupštine Autonomne pokrajine Vojvodine;
* udruženja izdavača elektronskih medija i udruženja novinara u Republici Srbiji.

**I**

Odbor je utvrdio listu kandidata za člana Saveta Regulatora, koje saglasno članu 9. stav 1. tačka 2) Zakona, predlaže nadležni odbor Skupštine Autonomne pokrajine Vojvodine i koju čine:

1. Slobodan Cvejić;
2. Slaviša Grujić.

**II**

Odbor je utvrdio listu kandidata, koje saglasno članu 9. stav 1. tačka 4) Zakona, predlažu udruženja izdavača elektronskih medija i udruženja novinara u Republici Srbiji i koju čine:

1. Jakša Šćekić;
2. Aleksandar Simić;
3. Biljana Ratković Njegovan;
4. Višnja Aranđelović.

Odbor je utvrdio listu organizacija, koje u skladu sa članom 9. stav 1. tačka 4) i članom 10. Zakona, zajedno čine jedinstvenog ovlašćenog predlagača:

* + - 1. Grupacija radiodifuzije Udruženja za kreativnu industriju Privredne komore Srbije;
      2. Udruženje elektronskih medija Srbije „ComNet“;
      3. Društvo novinara Vojvodine;
      4. Udruženje novinara Srbije.

Na osnovu člana 10. stav 5. Zakona o elektronskim medijima, lista kandidata za člana Saveta Regulatora, kao i lista organizacija koje zajedno čine jedinstvenog ovlašćenog predlagača, objavljuje se na internet stranici Narodne skupštine.

PREDSEDNIK

Mirko Krlić